Terveydenhuollon rahoituksen taso, vakaus ja rahoituslähteet. Ohjausjärjestelmien parantaminen.

Asettaminen	
	Sosiaali- ja terveysministeriö on tänään asettanut selvityshenkilön ja tukiryhmän.
Tukiryhmä kuulee tarpeelliseksi katsomiaan asintuntijatahoja ja erityisesti alan järjestöjä. Kuultuja asiantuntijoita nimitetään tässä hankkeessa taustaryhmäksi.	

Toimikausi	
	1.10.2001 - 31.3.2002  	

Tausta	
	Suomessa käytetään terveydenhuoltoon asukasta kohti markkamääräisesti selvästi vähemmän rahaa kuin useimmissa EU-maissa ja muissa Pohjoismaissa. Useimpia terveydenhuoltopalveluja tuotetaan tästä huolimatta muita Pohjoismaita enemmän. Monikanavainen rahoitusjärjestelmä vaikeuttaa eräiltä osin palvelujen ohjausta ja koordinointia ja aiheuttaa palvelutarjonnan vääristymiä. Suoriteperusteinen kuntalaskutusmalli ei parhaalla mahdollisella tavalla tue kuntien yhteistyötä. Ohjaavia normeja on tällä hetkellä vähän eikä niillä ole suurta käytännön merkitystä ohjausmekanismina.	

Tavoitteet	
	Selvityshenkilö ja tukiryhmä tekevät kansallisen projektin johtoryhmälle ehdotuksia terveydenhuollon rahoituksen tasosta, valtionosuusjärjestelmän kehittämisestä, kuntalaskutuksen parantamisesta sekä valtion ohjauskeinojen ja monikanavaisen rahoitusjärjestelmän kehittämisestä. Selvityshenkilöt ja tukiryhmä esittävät, miten ehdotukset toteutetaan.

Tehtävä	
	Terveydenhuollon rahoitukseen ja sen ohjaamiseen liittyvien asioiden valmistelu.	

Organisointi	
		Selvityshenkilö Jussi Huttunen, (vastuuhenkilö) pääjohtaja,  Kansanterveyslaitos 	
	
Tukiryhmä	
		Jäsenet:	
		Raija Koskinen, budjettineuvos, valtiovarainministeriö 	
		Pekka Alanen, varatoimitusjohtaja, Suomen Kuntaliitto 	
		Aino-Inkeri Hansson, apulaisosastopäällikkö, sosiaali- ja terveysministeriö 	
		Raimo Jämsen, neuvotteleva virkamies, sosiaali- ja terveysministeriö 	
		Carin Lindqvist-Virtanen, finanssineuvos, sosiaali- ja terveysministeriö 	
		Hannu Leskinen, toimitusjohtaja, Kainuun sairaanhoito- ja erityishuoltopiiri 	
		Erkki Meriläinen, osastopäällikkö, Kansaneläkelaitos 	
		Paavo Kaitokari, perusturvajohtaja, Kuopio 	
		Tauno Telaranta, sosiaali- ja terveysjohtaja, Kotka 	
		
	Selvityshenkilöt ja tukiryhmä voivat kutsua sihteerin.
Selvityshenkilöt ja tukiryhmä pitävät tarvittaessa yhteyttä muihin asetettaviin asiantuntijaryhmiin, viranomaisiin ja järjestöihin sekä kuulevat aihealueensa asiantuntijoita johtoryhmän ohjeiden mukaan.	

Kustannukset ja rahoitus
	
	Selvityshenkilöille maksetaan kertaluonteinen korvaus erillisen sopimuksen mukaan. Tukiryhmien jäsenille maksetaan matkakulut ja päivärahat valtion matkustussäännön mukaan. Hankkeen kustannusarvio on 3 200 000 markkaa. Määräraha esitetään myönnettäväksi valtion vuoden 2001 II lisätalousarvioesityksessä momentille 33.01.63.

	Peruspalveluministeri	Osmo Soininvaara	

	
	Ylijohtaja	Kimmo Leppo	

LIITTEET	
	-	

JAKELU	
	päätöksessä mainitut	

TIEDOKSI	
	Ministeri Perho
Ministeri Soininvaara
Kansliapäällikkö Lehto
Erityisavustaja Hiitiö
Erityisavustaja Lehtipuu
STM/PAO
STM/TAO
STM/kirjaamo
STM/ hankerekisteri